POROČILO O FINANČNIH DEJAVNOSTIH V LETU 2021

Oddelek II – Evropski svet in Svet

(2022/C 354/01)

KAZALO

1. UVOD 3

2. CILJI IN PRORAČUN ZA PRORAČUNSKO LETO 2021 3

2.1 Glavni finančni cilji 3

2.2 Določitev proračuna Evropskega sveta in Sveta za leto 2021 3

2.2.1 Splošni pristop 3

2.2.2 Proračun za leto 2021 3

2.2.3 Proračun za leto 2021 in razdelek 7 večletnega finančnega okvira proračuna EU 4

3. SPLOŠNI PREGLED IZVRŠEVANJA PRORAČUNA V LETU 2021 5

3.1 Dejavnosti in cilji Evropskega sveta in Sveta za leto 2021 5

3.1.1 Sestanki 5

3.1.2 Zakonodajne dejavnosti 6

3.1.3 Modernizacija uprave 6

3.1.4 Uresničevanje ciljev v letu 2021 6

3.2 Prihodki 7

3.3 Odhodki v letu 2021 8

3.3.1 Sprememba proračuna v letu 2021 8

3.3.2 Pregled izvrševanja proračuna v obdobju 2017–2021 9

3.3.3 Izvrševanje odobritev po kategorijah v letu 2021 10

3.4 Prenesene odobritve 12

3.4.1 Odobritve, samodejno prenesene iz leta 2020 v leto 2021 12

3.4.2 Odobritve, samodejno prenesene iz leta 2021 v leto 2022 13

3.5 Namenski prejemki 14

3.5.1 Namenski prejemki, nastali pred letom 2021 14

3.5.2 Namenski prejemki, preneseni iz leta 2020 za plačilo 15

3.5.3 Namenski prejemki, nastali pred letom 2021 in preneseni v leto 2022 za plačilo 16

3.5.4 Namenski prejemki, nastali v letu 2021 17

1. UVOD

Ta dokument v skladu s členom 249 Uredbe (EU, Euratom) 2018/1046 Evropskega parlamenta in Sveta (1) (finančna uredba, v nadaljnjem besedilu: FU) predstavlja poročilo o upravljanju proračuna in finančnem poslovodenju za oddelek II proračuna EU (Evropski svet in Svet) za proračunsko leto 2021.

Poročilo temelji na začasnih zaključnih računih za leto 2021, ugotovitvah iz letnih poročil o dejavnostih, ki so jih pripravili odredbodajalci Sveta, in informacijah o izvrševanju proračuna, kakršne izhajajo iz sistema Sveta za finančno poslovodenje.

V poglavju II tega poročila je povzet okvir, ki je bil določen za proračunsko leto 2021. V poglavju III je podan pregled izvrševanja proračunskih odobritev, ki so bile na voljo v letu 2021.

V Prilogi je predstavljeno izvrševanje proračuna za leto 2021 po proračunskih vrsticah.

2. CILJI IN PRORAČUN ZA PRORAČUNSKO LETO 2021

2.1 Glavni finančni cilji

Glavni finančni cilji generalnega sekretariata Sveta (v nadaljnjem besedilu: GSS) za leto 2021 so bili:

— zagotoviti, da se proces sprejemanja odločitev v Evropskem svetu in Svetu lahko nadaljuje kljub dolgotrajnim izjemnim razmeram, ki jih je povzročila pandemija COVID-19,

— z uspešno in učinkovito porabo finančnih sredstev nuditi stalno podporo Evropskemu svetu in Svetu,

— nadaljevati digitalno modernizacijo uprave, da bi izboljšali kakovost organizacije in ustrezno porabo sredstev.

2.2 Določitev proračuna Evropskega sveta in Sveta za leto 2021

2.2.1 Splošni pristop

Proračun Evropskega sveta in Sveta (v nadaljnjem besedilu: ES/S) za leto 2021 je bil določen ob upoštevanju splošnega cilja, da se v zvezi z odhodki, ki niso povezani s plačami, skupni proračun za leto 2020 nominalno ne preseže za več kot 2 %.

Povečanja, povezana z zakonskimi ali pogodbenimi obveznostmi, ali povečanja na področjih, ki naj bi bila nepogrešljiva za ustrezno delovanje GSS, so bila izravnana s prerazporejanjem nekaterih projektov po pomembnosti in njihovim reprogramiranjem, pri čemer je bilo upoštevano izvrševanje proračuna v zadnjih letih.

Kar zadeva kadrovski načrt, je GSS nadaljeval racionalizacijo organizacije in v ta namen:

— kot del modernizacije uprave preoblikoval 25 delovnih mest AST v 25 delovnih mest AD s proračunsko nevtralnim učinkom.

2.2.2 Proračun za leto 2021

Proračunski organ je določil, da bo skupni proračun ES/S za leto 2021 znašal 594,4 milijona EUR. To pomeni povišanje za 3,8 milijona EUR (+0,6 %) v primerjavi z letom 2020.

V kadrovskem načrtu ES/S za leto 2021 je bilo predvidenih 3 029 delovnih mest.

V tabeli 1 je povzetek proračuna za leto 2021 po posameznih kategorijah.

Tabela 1

Proračun ES/S za leto 2021 v primerjavi z letom 2020 (po kategorijah)

(v EUR) Kategorija Proračun 2020 Proračun 2021 Sprememba 2021/2020 1 2 3=2/1 Kadrovski načrt 341 218 000 342 791 545 0,5 % Drugi odhodki za osebje 25 366 000 27 684 909 9,1 % Nepremičnine (brez pridobitev) 56 644 000 57 151 000 0,9 % Računalniški sistemi 44 509 000 47 116 000 5,9 % Pohištvo 1 171 000 951 000 -18,8 % Tehnična oprema 6 026 000 7 192 000 19,3 % Transport 2 284 000 1 368 000 -40,1 % Potni stroški delegacij 17 228 000 15 505 000 -10,0 % Stroški tolmačenja 81 450 000 80 000 000 -1,8 % Zasedanja in konference 6 285 000 5 757 000 -8,4 % Informiranje 7 235 000 7 510 500 3,8 % Razno 1 217 000 1 360 000 11,8 % Rezerva Skupaj (brez pridobitev) 590 633 000 594 386 954 0,6 % Pridobitev nepremičnin Vse skupaj 590 633 000 594 386 954 0,6 %

2.2.3 Proračun za leto 2021 in razdelek 7 večletnega finančnega okvira proračuna EU

Tabela 2 prikazuje razvoj proračuna ES/S v obdobju 2017–2021. Delež ES/S v razdelku 7 (prejšnjem razdelku 5) večletnega finančnega okvira se je skrčil s 6,0 % v letu 2017 na 5,6 % v letu 2021.

Tabela 2

Razvoj oddelka II proračuna EU (Evropski svet in Svet) v okviru razdelka 7 (prejšnjega razdelka 5) večletnega finančnega okvira v obdobju 2017–2021

2017 2018 2019 2020 2021 (Zneski po trenutnih cenah) Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Razdelek 7 9 395 5,0 % 9 666 2,9 % 9 945 2,9 % 10 222 2,8 % 10 635 4,0 % ES/S 562 3,0 % 573 2,0 % 582 1,6 % 591 1,5 % 594 0,6 % Delež ES/Svrazdelku 7 6,0 % 5,9 % 5,9 % 5,8 % 5,6 %

3. SPLOŠNI PREGLED IZVRŠEVANJA PRORAČUNA V LETU 2021

3.1 Dejavnosti in cilji Evropskega sveta in Sveta za leto 2021

GSS v okviru poročila o finančnih dejavnostih zagotovi informacije o svojih glavnih dejavnostih, ki so pomembne s finančnega vidika, ter opiše delovanje Evropskega sveta in Sveta med zadevnim proračunskim letom. Poročilo izpostavlja tudi glavne dosežke leta.

3.1.1 Sestanki

Iz tabele 3 je razvidno, kako se je spreminjalo število sej in zasedanj, ki jih je GSS organiziral za Evropski svet in Svet med letoma 2017 in 2021.

Poleg 4 382„institucionalnih“ sej in zasedanj, tudi srečanj s tretjimi državami, je GSS v letu 2021 organiziral še 199 drugih sestankov (npr. seminarjev ter informativnih sestankov).

Tabela 3

Število sestankov v obdobju 2017–2021

2017 2018 2019 2020 2020 2021 2021 V živo VTC / hibridno SKUPAJ V živo VTC / hibridno SKUPAJ Vrhunska srečanja 15 15 17 15 8 23 11 7 18 Svet 77 75 80 31 85 116 70 36 106 Coreper 105 117 124 152 2 154 123 123 Coreper čl. 50 22 29 28 3 3 Delovne skupine 4 039 4 304 3 706 1 538 1 252 2 790 1 342 2 793 4 135 Ad hoc delovna skupina čl. 50 32 61 28 Skupaj 4 290 4 601 3 983 1 739 1 347 3 086 1 546 2 836 4 382 Drugi sestanki 3 030 3 129 3 685 401 33 434 176 23 199 Vse skupaj 7 320 7 730 7 668 2 140 1 380 3 520 1 722 2 859 4 581

Kljub dolgotrajnim izrednim delovnim razmeram zaradi pandemije COVID-19 se je število sestankov v organizaciji GSS v primerjavi s prejšnjim letom povečalo za 30 %. Raven „institucionalnih“ sej in zasedanj je bila precej podobna ravni pred pandemijo, zlasti zaradi organizacije videokonferenčnih sej in zasedanj (64,7 % vseh institucionalnih sej in zasedanj). Učinki omejevalnih razmer so bili bolj opazni v številu konferenc, informativnih sestankov za medije in tiskovnih konferenc.

Razen tega je GSS 14. in 15. junija 2021 gostil dvostranska vrha EU-Kanada in EU-ZDA.

Poleg tega je 15. decembra 2021 potekal šesti vrh vzhodnega partnerstva. Na njem so se srečale države EU ter Armenija, Azerbajdžan, Gruzija, Republika Moldavija in Ukrajina. Namen vzhodnega partnerstva je podpirati stabilnost, blaginjo in vzajemno sodelovanje ter okrepiti našo zavezanost potrebnim reformam in obravnavati svetovne in regionalne izzive.

3.1.2 Zakonodajne dejavnosti

Še en količinski kazalnik dejavnosti je število pravnih aktov, ki so bili objavljeni v Uradnem listu (v nadaljnjem besedilu: UL); v zvezi s tem glej tabelo 4. V letu 2021 je bilo tovrstnih aktov 1 340. Vedeti je treba, da je objava pravnih aktov v UL zadnji korak v zakonodajnem postopku.

Tabela 4

Število pravnih aktov v obdobju 2016–2021

2016 2017 2018 2019 2020 2021 V UL objavljeni pravni akti 1 259 1 187 1 210 1 326 1 328 1 340

Čeprav so bile delovne razmere v letu 2021 zaradi pandemije COVID-19 otežene, se je v primerjavi s predpandemičnim letom (2019) zakonodajna dejavnost Sveta povečala.

3.1.3 Modernizacija uprave

GSS je v letu 2021 še naprej izboljševal kakovost in učinkovitost svoje notranje organizacije, pri čemer se je posvetil zlasti omejitvam na področju dela, ki so nastale zaradi dolgotrajnih razmer, povezanih s pandemijo COVID-19, in sicer:

— sprejet je bil nov sklep o politiki zaposlovanja in postopkih v GSS, da bi povečali učinkovitost izbirnega postopka in vključili elemente v skladu s Strategijo GSS za raznolikost in vključevanje,

— preoblikovanih je bilo več orodij IT GSS, na primer eConsilium, da bi izboljšali delovanje Sveta v digitalnem svetu,

— izvedena je bila analiza vpliva pandemije na GSS, vključno z oceno organizacijskega odziva GSS, da bi ugotovili najboljše prakse ter opredelili jasna in uporabna priporočila za izboljšanje delovanja GSS med pandemijo in takoj po njej.

3.1.4 Uresničevanje ciljev v letu 2021

Uresničevanje ciljev, določenih za proračunsko leto 2021, lahko povzamemo tako:

— Kadrovski načrt V GSS je bilo 1. januarja 2021 zasedenih 2 885 delovnih mest. Po menjavah, ki so se zgodile med letom, je bilo 31. decembra 2021 zasedenih 2 908 delovnih mest, kar pomeni 23 dodatnih zasedenih delovnih mestih v kadrovskem načrtu ES/S. Op.: V skladu z opredelitvijo iz kadrovskih predpisov zasedena delovna mesta vključujejo tudi delovna mesta, ki jih zasedajo neplačani uslužbenci, ki zasedajo delovno mesto.

— Finančno poslovodenje GSS si je tudi v letu 2021 prizadeval izboljšati svoje finančno poslovodenje in smotrnost. Izvedenih je bilo več izboljšav korporativnega finančnega upravljanja, na primer: — začetek pobude za integrirano poslovno načrtovanje, katere cilj je razširiti okvir upravljanja z izboljšanim procesom, ki združuje kratko-, srednje- in dolgoročno načrtovanje finančnih in človeških virov glede na v dejavnosti usmerjeno in strateško načrtovanje, — priprava finančne preglednice za izboljšanje ozaveščenosti o finančni uspešnosti služb GSS, — kot prvi korak k prihodnjemu, popolnoma elektronskemu podpisovanju je bil omogočen hibridni podpis pogodb. V okviru izboljšanja likvidnostnega stanja evropskih podjetij je GSS v letu 2021 račune plačal povprečno v 19 dneh, pri čemer je skrajni rok za plačilo 30 koledarskih dni (Direktiva 2011/7/EU Evropskega parlamenta in Sveta (2)).

— Stavbna politika Svet svoje stavbne politike ni spreminjal. Od leta 2004 si prizadeva, da bi vse njegove dejavnosti in dejavnosti Evropskega sveta v Bruslju potekale v stavbah, ki so njegova last ter prilagojene njegovim potrebam in blizu druga drugi. Ta reorganizacija se je zaključila 30. junija 2016 s predajo stavbe Europa.

3.2 Prihodki

V tabeli 5 je prikazan splošni rezultat v zvezi s prihodki v letu 2021. Izraz „izterjatvene pravice 2020“ se nanaša na naloge za izterjavo iz leta 2020, pri katerih so bili zneski izterjani šele leta 2021, izraz „izterjatvene pravice 2021“ pa na izterjave, ki so bile začete leta 2021.

Tabela 5

Pregled prihodkov v proračunu za leto 2021

(v EUR) Poglavje Izterjatvene pravice 2020 Izterjani prihodki iz 2020 Izterjatvene pravice 2021 Izterjani prihodki iz 2021 Izterjatvene pravice skupaj 2020 + 2021 Izterjano skupaj 2020 + 2021 Za izterjavo v 2022 1 2 3 4 5=1+3 6=2+4 7=5-6 3 0 Odbitki od osebnih prejemkov uslužbencev 60 354 818 60 354 818 60 354 818 60 354 818 3 1 Prihodki, povezani s premoženjem 384 267 384 267 91 400 88 136 475 667 472 403 3 264 3 2 Prihodki od dobave blaga, storitev in gradenj 35 879 35 545 932 375 906 302 968 254 941 847 26 407 3 2 Prihodki od tretjih oseb za blago, storitve in blago (ESZD) 426 782 426 782 426 782 426 782 3 3 Drugi upravni prihodki 470 202 158 255 41 491 166 39 913 451 41 961 368 40 071 706 1 889 663 4 0 Prihodki od naložb in računov 613 613 613 613 Skupaj 890 348 578 067 103 297 154 101 690 102 104 187 502 102 268 169 1 919 333

Celotni obseg prihodkov v zvezi z izterjatvenimi pravicami, tj. izdanimi nalogi za izterjavo, je v letu 2021 znašal 104,2 milijona EUR. Od tega je bilo 102,3 milijona EUR izterjanih v zadevnem proračunskem letu, 1,9 milijona EUR pa bo pobranih v letu 2022.

Večina vseh izterjanih prihodkov v letu 2021 (59 % ali 60,4 milijona EUR od 102,3 milijona EUR) zadeva davke, dajatve in pristojbine Skupnosti, ki so jih plačali zaposleni na GSS. Od tega je 33,1 milijona EUR odbitkov od osebnih prejemkov uslužbencev, 27,3 milijona EUR pa so prispevki in prenosi pokojninskih pravic v pokojninsko zavarovanje.

Preostanek, tj. 41 % (41,9 milijona EUR), izhaja iz različnega upravnega poslovanja, v glavnem iz naslednjih virov:

— izterjave dela zneskov, ki so bili v predhodnih letih izplačani državam članicam za potne stroške delegatov na podlagi njihovih prijav za leti 2020 in 2021 (37,9 milijona EUR, poglavje 3 3),

— prispevkov za upravne stroške v okviru schengenskega pravnega reda v zvezi z Islandijo in Norveško (1,3 milijona EUR, poglavje 3 3),

— prispevkov drugih institucij in plačil s strani uradnikov Sveta za vrtec Sveta (0,9 milijona EUR, poglavje 3 3),

— plačil s strani Sodišča, Računskega sodišča in Evropskega univerzitetnega inštituta v Firencah v sklopu njihovih prispevkov k finančnemu sistemu, ki je skupen tem institucijam in Svetu (0,7 milijona EUR, poglavje 3 2),

— prihodkov od dajanja prostorov v najem in iz povračil v zvezi s tem (0,5 milijona EUR, poglavje 3 1),

— prerazporeditev sredstev z ESZD na Svet v okviru predplačil za storitve, ki jih je GSS opravil za ESZD (0,4 milijona EUR, poglavje 3 2).

3.3 Odhodki v letu 2021

3.3.1 Sprememba proračuna v letu 2021

V proračunskem letu 2021 so bile odobritve večkrat prerazporejene. V tabeli 6 so navedeni sklepi, s katerimi so bile spremenjene proračunske odobritve v obdobju 2017–2021.

Tabela 6

Število sprememb proračuna glede na vrsto spremembe v obdobju 2017–2021

Sprememba Leto Vrsta Pravna podlaga 2017 2018 2019 2020 2021 Sprememba proračuna Člen 44 FU 0 0 0 0 0 Prerazporeditev B Člen 29 FU 45 52 39 44 41 Prerazporeditev C Člen 29 FU 1 2 2 2 2 Prerazporeditev D Člen 31 FU 0 0 0 0 0 Skupaj 46 54 41 46 43

V letu 2021 sta bili izvedeni dve prerazporeditvi C, o katerih je bil (v skladu s členom 29 FU) obveščen proračunski organ, in sicer:

— prerazporeditev C1 v višini 6 612 000 EUR z dne 22. julija 2021 za: — kritje projektov, ki so bili prvotno predvideni v proračunu za eno od naslednjih let, vendar je bilo mogoče njihov cikel zaradi majhne zasedenosti pisarniških prostorov v stavbah GSS, ki ji je botrovala pandemija COVID-19, pospešiti (1 000 000 EUR), — financiranje tehnične pomoči za razširitev ukrepov IT zaradi nadaljevanja zdravstvenih razmer (1 897 000 EUR), — kritje nakupa dodatne opreme IT in programske opreme, vključno z vzdrževanjem in popravili (2 930 000 EUR), — financiranje višjih letnih stroškov telekomunikacij zaradi nove okvirne pogodbe (140 000 EUR), — prenos odgovornosti v zvezi s potnimi stroški za dogodke, ki jih organizirajo šestmesečna predsedstva (20 000 EUR), — financiranje dodatnih, s potnimi stroški povezanih potreb predsednika Evropskega sveta in njegove ekipe za osebno varovanje (625 000 EUR);

— prerazporeditev C2 v višini 5 360 000 EUR z dne 18. novembra 2021 za: — kritje nakupa dodatne opreme IT in programske opreme, vključno z vzdrževanjem in popravili (2 450 000 EUR), — prenos odgovornosti vodenja projektov za razvoj sistema za upravljanje vzdrževanja stavb na podlagi obstoječih orodij IT v GSS (655 000 EUR), — financiranje dodatne pomoči na več področjih dejavnosti IT Sveta, kot so portal za delegate, sistem za upravljanje prevajanja (TMS) ali orodje za upravljanje zahtevkov za pravno svetovanje (1 855 000 EUR), — financiranje dodatnih, s potnimi stroški povezanih potreb predsednika Evropskega sveta in njegove ekipe za osebno varovanje (400 000 EUR).

V letu 2021 je bil proračun ES/S interno spremenjen z 41 prerazporeditvami B, na podlagi člena 29(4) FU.

V tabeli 7 so prikazane proračunske vrstice, ki so bile v letu 2021 zaradi raznih prerazporeditev znatno (3) spremenjene.

Tabela 7

Proračunske vrstice, v katerih je v letu 2021 prišlo do znatnih prerazporeditev

(v EUR) Postavka Ime Prvotni proračun 2020 Prerazporeditve Končne odobritve Razlika 1 0 0 4 Drugi odhodki za upravljanje 1 075 000 1 025 000 2 100 000 95 % 1 1 0 0 Osnovne plače 256 457 636 3 885 364 260 343 000 2 % 2 0 0 0 Najemnine 457 000 865 000 1 322 000 189 % 2 0 1 3 Zavarovanja 285 000 330 500 615 500 116 % 2 1 0 0 Nabava strojne in programske opreme 13 850 500 3 483 454 17 333 954 25 % 2 1 0 1 Zunanje storitve za delovanje in razvoj računalniških sistemov 24 019 500 7 205 878 31 225 378 30 % 2 1 0 3 Telekomunikacije 1 750 000 533 930 2 283 930 31 % 2 1 2 0 Nakup ter zamenjava tehničnih naprav in opreme 3 958 000 908 585 4 866 585 23 % 2 2 0 5 Organizacija konferenc, kongresov in zasedanj 315 000 360 000 675 000 114 %

3.3.2 Pregled izvrševanja proračuna v obdobju 2017–2021

V zadnjih petih letih (grafikon 1) je bila skupna stopnja izvrševanja proračuna ES/S v povprečju 91,5 %. Ta stopnja se nanaša na obveznosti, ki so bile prevzete med proračunskim letom glede na razpoložljivi sprejeti proračun.

Dejanska letna plačila med letoma 2017 in 2021 so znašala v povprečju 81,4 % proračuna. Razlika med skupno stopnjo izvrševanja in plačili v danem letu (tj. neplačane obveznosti) je bila v skladu s členom 12(7) FU prenesena za plačila v naslednjem proračunskem letu. Odhodkov za osebne prejemke in nadomestila za člane in uslužbence institucij Unije ni mogoče prenesti (člen 12(8) FU).

Grafikon 1

Skupna stopnja izvrševanja proračuna v obdobju 2017–2021

Za leto 2021 se prenesene odobritve nanašajo na obveznosti, za katere so bile pogodbe pravilno sklenjene pred zaključkom proračunskega leta, vendar blago in storitve še niso bili zagotovljeni in/ali do konca leta niso bili prejeti nobeni računi.

3.3.3 Izvrševanje odobritev po kategorijah v letu 2021

Analiza odhodkov v letu 2021 je prikazana v štirinajstih odhodkovnih kategorijah.

Tabela 8 vsebuje primerjavo med končnim proračunom po prerazporeditvah (stolpec 2) in realizacijo proračuna v smislu prevzetih obveznosti (stolpec 3). Razlika med končnim proračunom in odobritvami, za katere so bile prevzete obveznosti, ustreza zneskom, ki v letu 2021 niso bili uporabljeni in so bili torej razveljavljeni.

Tabela 8

Pregled izvrševanja proračuna za leto 2021 (po kategorijah)

(v EUR) Kategorija Proračun 2021 (prvotni) Proračun 2021 (končni (*1)) Obveznosti Realizacija Razveljavljene odobritve 1 2 3 4=3/2 5=2-3 Kadrovski načrt 342 791 545 342 791 545 337 934 778 98,6 % 4 856 767 Drugi odhodki za osebje 27 684 909 27 684 909 23 585 787 85,2 % 4 099 122 Nepremičnine (brez pridobitev) 57 151 000 56 221 000 54 238 245 96,5 % 1 982 755 Računalniški sistemi 47 116 000 57 043 000 57 030 431 100,0 % 12 569 Pohištvo 951 000 951 000 926 209 97,4 % 24 791 Tehnična oprema 7 192 000 6 986 000 6 159 402 88,2 % 826 598 Promet 1 368 000 1 368 000 1 367 115 99,9 % 885 Potni stroški delegacij 15 505 000 10 150 204 10 150 204 100,0 % Stroški tolmačenja 80 000 000 77 303 796 19 784 532 25,6 % 57 519 264 Zasedanja in konference 5 757 000 4 997 000 3 477 460 69,6 % 1 519 540 Informiranje 7 510 500 7 530 500 7 529 721 100,0 % 779 Razno 1 360 000 1 360 000 806 981 59,3 % 553 019 Rezerva Skupaj (brez pridobitev) 594 386 954 594 386 954 522 990 866 88,0 % 71 396 088 Pridobitev nepremičnin Vse skupaj 594 386 954 594 386 954 522 990 866 88,0 % 71 396 088

Skupna stopnja izvrševanja proračuna za leto 2021 je 88-odstotna. Razliko med končnim proračunom in proračunskim izvrševanjem je mogoče pojasniti tako:

— Skupna neporabljena sredstva v kategoriji kadrovskega načrta znašajo 4,9 milijona EUR. Ta neporabljena sredstva so predvsem posledica manjših potreb za osnovne plače (3,5 milijona EUR). Drugi elementi, ki so razlog za neporabljena sredstva, so manjše potrebe glede različnih pravic iz kadrovskih predpisov (0,6 milijona EUR) in glede nadurnega dela (0,4 milijona EUR) ter manjši odhodki za socialno zavarovanje (0,2 milijona EUR).

— V kategoriji drugih odhodkov za osebje je 58,5 % neporabljenih sredstev (2,4 milijona EUR od skupno 4,1 milijona EUR) povezanih s potnimi stroški osebja. Prihranki pri drugih odhodkih v zvezi z osebjem (usposabljanje, zdravstveni stroški, socialne storitve itd.) znašajo skupaj 0,4 milijona EUR. Razlog za dodatne 1,3 milijona EUR so nižja plačila za pogodbeno osebje, napotene nacionalne strokovnjake in druge zunanje storitve.

— Pri skupnem izvrševanju odhodkov za stavbe sta bila prihranjena 2,0 milijona EUR, od tega 1,2 milijona EUR zaradi nižjih stroškov za vzdrževanje in čiščenje ter 0,4 milijona EUR zaradi prihrankov pri nekaterem opremljanju. Dodatnih 0,2 milijona EUR izhaja iz prihrankov pri varovanju in nadzoru stavb. Preostalih 0,2 milijona EUR izhaja iz storitev varovanja in drugih stroškov, povezanih z nepremičninami (tj. odstranjevanje odpadkov, označevanje in raziskave, ki jih izvajajo specializirani organi).

— Stopnja izvrševanja proračuna na področju IT je bila 100-odstotna.

— Neporabljena sredstva za pohištvo v višini 0,02 milijona EUR so predvsem posledica manjših potreb, ki izhajajo iz najema in vzdrževanja pohištva, deloma zaradi preložitve večstranskega vrha EU-Afriška unija na začetek leta 2022.

— Prihranek pri tehnični opremi v višini 0,8 milijona EUR je predvsem posledica nižje ravni nakupov in zamenjave tehnične opreme, zlasti na področju varnosti.

— Izvajanje na področju transporta je skoraj 100-odstotno.

— Izvrševanje proračuna pri potnih stroških delegacij je bilo 100-odstotno. Po prerazporeditvah je bilo za tovrstne stroške na voljo 10,2 milijonov EUR. Prvotni proračun je znašal 15,5 milijona EUR, vanj pa je bilo prerazporejenih 25 milijona EUR iz prihrankov pri nekaterih sredstvih za tolmačenje. Po drugi strani pa je bilo 30,4 milijona EUR prerazporejenih v tehnična sredstva za tolmačenje (4). Iz sredstev za tehnična sredstva za tolmačenje se delno financirajo jeziki, ki se trenutno uporabljajo kot jeziki pivot (vmesni jeziki), tehnično orodje, ki se uporablja kot most med kombinacijami in je bistveno za zagotovitev večjezične komunikacije.

— Neporabljene odobritve za tolmačenje znašajo 57,5 milijona EUR. Takšna manjša poraba je končni rezultat po prerazporeditvi 25 milijonov EUR iz sredstev za tolmačenje v sredstva za potne stroške delegacij (5). V ta končni rezultat je všteta tudi prerazporeditev zneskov 30,4 milijona EUR iz potnih stroškov delegacij v okviru izvajanja tehničnih sredstev.

— Znesek 0,9 milijona EUR od skupaj 1,5 milijona EUR neporabljenih sredstev, namenjenih za organizacijo zasedanj in konferenc, je odraz manjših potreb po pripravi in dostavi hrane, kot so bile predvidene v proračunu. Manjše potrebe po najemanju zunanjih konferenčnih dvoran in akreditaciji so omogočile dodatni prihranek v višini 0,2 milijona EUR. Temu sta botrovala učinek pandemije na redne sestanke in prestavitev večstranskega vrha EU-Afriška unija.

— Stopnja izvrševanja odobritev v kategoriji „Informiranje“ je bila 100-odstotna.

— V kategoriji „Razno“ je neporabljena sredstva v višini 0,5 milijona EUR mogoče pojasniti predvsem z manjšimi potrebami po pravnih storitvah (0,4 milijona EUR) ter z zmanjšanimi potrebami za selitve pisarniških prostorov, študije, uniforme in druge operativne odhodke.

3.4 Prenesene odobritve

3.4.1 Odobritve, samodejno prenesene iz leta 2020 v leto 2021

Iz tabele 9 je razvidno, da je bilo iz leta 2020 v leto 2021 prenesenih 69,6 milijona EUR.

Tabela 9

Izvrševanje odobritev, prenesenih iz leta 2020 v leto 2021 (po kategorijah)

(v EUR) Kategorija Odobritve, prenesene iz 2020 Plačila 2021 Realizacija Razveljavljene odobritve 1 2 3=2/1 4=1-2 Kadrovski načrt 326 349 302 459 92,7 % 23 890 Drugi odhodki za osebje 1 380 868 1 074 900 77,8 % 305 968 Nepremičnine 21 973 039 16 351 777 74,4 % 5 621 262 Računalniški sistemi 24 016 219 23 682 349 98,6 % 333 869 Pohištvo 852 821 841 321 98,7 % 11 500 Tehnična oprema 2 997 152 2 737 242 91,3 % 259 910 Promet 518 695 229 981 44,3 % 288 714 Potni stroški delegacij Stroški tolmačenja 13 482 401 10 960 190 81,3 % 2 522 211 Zasedanja in konference 567 139 301 760 53,2 % 265 379 Informiranje 3 256 451 2 864 529 88,0 % 391 922 Razno 213 767 172 532 80,7 % 41 235 Rezerva Skupaj 69 584 901 59 519 041 85,5 % 10 065 860

Stopnja izvrševanja odobritev, prenesenih iz leta 2020, je bila 85,5-odstotna. Glavna razloga za tako stopnjo izvrševanja sta:

— gradnje/blago/storitve, ki jih je GSS naročil prejšnje leto, delno ali sploh niso bili zagotovljeni ter

— računi za zagotovljene gradnje/blago/storitve niso bili prejeti. To nedvomno pomeni proračunsko obremenitev za prihodnje proračunsko leto, saj bo treba zaradi teh transakcij v letu 2022 vnesti nove obveznosti.

3.4.2 Odobritve, samodejno prenesene iz leta 2021 v leto 2022

Odobritve, prenesene iz leta 2021 v leto 2022, so znašale skupno 62 milijona EUR.

Tabela 10

Odobritve, prenesene iz leta 2021 v leto 2022 (po kategorijah)

(v EUR) Kategorija Proračun 2021 (prvotni) Proračun 2021 (končni (*2)) Obveznosti Plačila 2021 Odobritve, prenesene v 2022 Stopnja prenosa 1 2 3 4 5=3-4 6=5/3 Kadrovski načrt 342 791 545 342 791 545 337 934 778 337 480 703 454 075 0,1 % Drugi odhodki za osebje 27 684 909 27 684 909 23 585 787 21 892 889 1 692 898 7,2 % Nepremičnine 57 151 000 56 221 000 54 238 245 35 709 119 18 529 126 34,2 % Računalniški sistemi 47 116 000 57 043 000 57 030 431 33 327 229 23 703 202 41,6 % Pohištvo 951 000 951 000 926 209 198 986 727 224 78,5 % Tehnična oprema 7 192 000 6 986 000 6 159 402 2 620 136 3 539 267 57,5 % Promet 1 368 000 1 368 000 1 367 115 585 006 782 109 57,2 % Potni stroški delegacij 15 505 000 10 150 204 10 150 204 10 150 204 0,0 % Stroški tolmačenja 80 000 000 77 303 796 19 784 532 10 994 825 8 789 706 44,4 % Zasedanja in konference 5 757 000 4 997 000 3 477 460 2 614 496 862 964 24,8 % Informiranje 7 510 500 7 530 500 7 529 721 4 887 926 2 641 795 35,1 % Razno 1 360 000 1 360 000 806 981 518 269 288 712 35,8 % Rezerva Skupaj (brez pridobitev) 594 386 954 594 386 954 522 990 866 460 979 787 62 011 078 11,9 % Pridobitev nepremičnin Vse skupaj 594 386 954 594 386 954 522 990 866 460 979 787 62 011 078 11,9 %

Iz leta 2021 v leto 2022 preneseni zneski zadevajo predvsem naslednje kategorije:

— računalniški sistemi: 23,7 milijona EUR, od tega 14 milijona EUR zadeva zunanje storitve, 8,0 milijona EUR strojno in programsko opremo, 1,1 milijona EUR storitve in vzdrževanje IT, 0,6 milijona EUR pa telekomunikacije,

— stavbe: 18,5 milijona EUR, od tega 7,0 milijona EUR za razno opremljanje, 3,8 milijona EUR za čiščenje in vzdrževanje, 3,8 milijona EUR za varnost in preventivo, dodatnih 1,7 milijona EUR za elektriko, vodo, plin in ogrevanje, 1,3 milijona EUR za storitve varovanja, 0,9 milijona EUR pa je drugih odhodkov v zvezi z nepremičninami, npr. za študije v zvezi z nepremičninami,

— 8,8 milijona EUR za delno kritje stroškov iz tega naslova, pri čemer je bilo to tolmačenje zagotovljeno v letu 2021, vendar s službami Evropske komisije še ni bil dosežen dokončni dogovor o računih zanj (zlasti v zvezi s stroški reprogramiranja),

— tehnična oprema: 3,5 milijona EUR, kar ustreza nakupu in vzdrževanju konferenčne opreme,

— 2,6 milijona EUR zadeva odhodke iz tega naslova, od tega 1,9 milijona EUR informiranje in javne prireditve, 0,6 milijona EUR izdatke za dokumentacijo in knjižnico, 0,1 milijona EUR pa publikacije Sveta,

— drugi odhodki za osebje: 1,7 milijona EUR, predvsem v povezavi z odhodki za usposabljanje in zaposlovanje (0,7 milijona EUR), zdravstveno službo in otroškim varstvom (0,4 milijona EUR), stroške službenih potovanj (vključno s potjo) (0,3 milijona EUR) ter podpornimi ukrepi za pomoč osebju (0,2 milijona EUR),

— zasedanja in konference: 0,9 milijona EUR, večinoma v zvezi z nedospelimi računi za organizacijo zasedanj Evropskega sveta in sej Sveta v letu 2021,

— promet: 0,8 milijona EUR za kritje stroškov najema in popravila voznega parka (0,5 milijona EUR) in načrta Sveta za mobilnost osebja (0,3 milijona EUR),

— pohištvo: 0,7 milijona EUR za nakup pohištva v dvoranah za hibridne seje, dvorano za tiskovne konference, pilotni projekt o novih načinih dela (New Ways of Working – NWOW) in stavbo vrtca,

— razni izdatki: 0,3 milijona EUR, večinoma za stroške sporov (0,1 milijona EUR), pisarniške potrebščine (0,1 milijona EUR) in poštne stroške (0,04 milijona EUR).

3.5 Namenski prejemki

3.5.1 Namenski prejemki, nastali pred letom 2021

Namenski prejemki, nastali pred letom 2021, so skupaj znašali 43,1 milijona EUR.

Tabela 11

Izvrševanje namenskih prejemkov, nastalih pred letom 2021 (po kategorijah)

(v EUR) Kategorija Namenski prejemki pred 2021 (končni (*3)) Obveznosti 2021 Plačila 2021 Realizacija Razveljavljeni namenski prejemki 1 2 3 4=2/1 4=1-2 Kadrovski načrt 1 456 544 1 443 178 1 443 178 99,1 % 13 366 Drugi odhodki za osebje 1 662 956 1 633 352 1 615 668 98,2 % 29 604 Nepremičnine 527 758 512 601 439 491 97,1 % 15 158 Računalniški sistemi 892 372 877 927 657 026 98,4 % 14 446 Pohištvo — — — — Tehnična oprema 16 619 15 011 12 098 90,3 % 1 607 Promet 6 113 6 113 1 332 100,0 % Potni stroški delegacij 30 385 449 30 385 449 30 385 449 100,0 % Stroški tolmačenja 7 909 056 7 909 056 7 909 056 100,0 % Zasedanja in konference 84 097 84 097 64 285 100,0 % Informiranje 12 544 10 013 10 013 2 530 Razno 82 540 80 541 80 531 97,6 % 1 999 Skupaj ES/S 43 036 048 42 957 337 42 618 125 99,8 % 78 711 Sporazumi o ravni storitve, sklenjeni z ESZD 80 000 59 871 54 571 74,8 % 20 129 Vse skupaj 43 116 048 43 017 207 42 672 696 99,8 % 98 840

Namenski prejemki v zvezi z dejavnostmi GSS so skupaj znašali 43,1 milijona EUR, za katere so bile leta 2021 ustrezno prevzete obveznosti v višini 43 milijonov EUR. Preostalih 0,1 milijona EUR je bilo razveljavljenih v skladu s členom 12(1) FU.

Drugi del namenskih prejemkov, nastalih pred letom 2021 (0,08 milijona EUR), se nanaša na zneske, ki jih je ESZD v letu 2020 prerazporedila na Svet kot kritje za stroške storitev, ki so opredeljene v raznih sporazumih o ravni storitve, sklenjenih med obema institucijama, in jih je opravil GSS. Od zneska 0,06 milijona EUR, za katerega so bile prevzete obveznosti, je bil v letu 2020 izplačan znesek 0,05 milijona EUR.

3.5.2 Namenski prejemki, preneseni iz leta 2020 za plačilo

Skupni znesek namenskih prejemkov, prenesenih iz leta 2020 za plačilo, je bil 0,5 milijona EUR.

Tabela 12

Izvrševanje namenskih prejemkov, nastalih pred letom 2021 in prenesenih v leto 2021 za plačilo (po kategorijah)

(v EUR) Kategorija Namenski prejemki, preneseni iz leta 2020 za plačilo Plačila 2021 Realizacija Razveljavljeni namenski prejemki 1 2 4=2/1 4=1-2 Kadrovski načrt — Drugi odhodki za osebje 9 648 9 644 100,0 % 4 Nepremičnine 412 792 259 685 62,9 % 153 107 Računalniški sistemi 10 890 10 890 100,0 % Pohištvo — Tehnična oprema — Promet 2 616 0,0 % 2 616 Potni stroški delegacij — Stroški tolmačenja — Zasedanja in konference 81 — 81 Informiranje — Razno — Skupaj ES/S 436 026 280 219 64,3 % 155 807 Sporazumi o ravni storitve, sklenjeni z ESZD 97 196 97 196 — Vse skupaj 533 222 377 415 70,8 % 155 807

3.5.3 Namenski prejemki, nastali pred letom 2021 in preneseni v leto 2022 za plačilo

Namenski prejemki, nastali pred letom 2021, za katere so bile v letu 2021 sicer ustrezno prevzete obveznosti, vendar niso bili plačani, so bili preneseni iz leta 2021 v leto 2022 in so skupaj znašali 0,3 milijona EUR.

Tabela 13

Namenski prejemki, nastali pred letom 2021 in preneseni v leto 2022 (po kategorijah)

(v EUR) Kategorija Namenski prejemki pred 2021 (končni (*4)) Obveznosti 2021 Plačila 2021 Namenskiprejemki, preneseni v 2021 Stopnja prenosa 1 2 3 4 = 2 – 3 5 = 4/2 Kadrovski načrt 1 456 544 1 443 178 1 443 178 — Drugi odhodki za osebje 1 662 956 1 633 352 1 615 668 17 684 1,1 % Nepremičnine 527 758 512 601 439 491 73 110 14,3 % Računalniški sistemi 892 372 877 927 657 026 220 901 25,2 % Pohištvo Tehnična oprema 16 619 15 011 12 098 2 914 19,4 % Promet 6 113 6 113 1 332 4 781 78,2 % Potni stroški delegacij 30 385 449 30 385 449 30 385 449 0,0 % Stroški tolmačenja 7 909 056 7 909 056 7 909 056 0,0 % Zasedanja in konference 84 097 84 097 64 285 19 812 23,6 % Informiranje 12 544 10 013 10 013 — Razno 82 540 80 541 80 531 10 0,0 % Skupaj ES/S 43 036 048 42 957 337 42 618 125 339 211 0,8 % Sporazumi o ravni storitve, sklenjeni z ESZD 80 000 59 871 54 571 5 300 8,9 % Vse skupaj 43 116 048 43 017 207 42 672 696 344 511 0,8 %

Preneseni zneski zadevajo predvsem zunanjo podporo IT (0,2 milijona EUR).

3.5.4 Namenski prejemki, nastali v letu 2021

Namenski prejemki, nastali v letu 2021, so skupaj znašali 41,8 milijona EUR. Od tega 0,4 milijona EUR ustreza zneskom, ki jih je ESZD prerazporedila na Svet.

Tabela 14

Izvrševanje namenskih prejemkov, nastalih v letu 2021 (po kategorijah)

(v EUR) Kategorija Namenski prejemki 2021 (končni) (*5) Obveznosti 2021 Plačila2021 Neprevzete obveznosti Razpoložljivo za plačilo 1 2 3 4 = 1 – 2 5 = 2 – 3 Kadrovski načrt 1 776 701 1 776 701 Drugi odhodki za osebje 1 302 739 162 368 136 843 1 140 371 25 524 Nepremičnine 804 964 91 500 713 464 91 500 Računalniški sistemi 825 652 51 203 9 805 774 448 41 399 Pohištvo Tehnična oprema 2 750 2 750 Promet Potni stroški delegacij 36 363 724 36 363 724 Stroški tolmačenja Zasedanja in konference 24 076 24 076 Informiranje 161 270 14 877 146 393 14 877 Razno 126 974 126 974 Skupaj ES/S 41 388 848 319 949 146 648 41 068 900 173 300 Sporazumi o ravni storitve, sklenjeni z ESZD 406 362 159 951 86 868 246 411 73 084 Vse skupaj 41 795 211 479 900 233 516 41 315 311 246 384

V letu 2021 so namenski prejemki, povezani z dejavnostmi GSS, znašali 41,8 milijona EUR. Med proračunskim letom so bile prevzete obveznosti v višini 0,5 milijona EUR, 41,3 milijona EUR pa je bilo prenesenih v leto 2022 v skladu s členom 12(4) FU.

Približno 87 % namenskih prejemkov (36,4 milijona EUR) se nanaša na obračun potnih stroškov delegacij, narejen na podlagi predložitve njihovih prijav teh stroškov, in na predvideno povračilo sredstev za tovrstne stroške za leto 2021 s strani več držav članic.

Preostanek zadeva predvsem povračilo zneskov, povezanih z različnim upravnim poslovanjem Sveta.

(1) Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).

(2) Direktiva 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (UL L 48, 23.2.2011, str. 1).

(3) Neto znesek > 250 000 EUR.

(*1) Vključuje notranje prerazporeditve odobritev.

(4) V skladu s Sklepom generalnega sekretarja Sveta 54/18 (člen 10(3)) je treba znesek, ki ustreza v preteklem letu neporabljenemu znesku za potne stroške delegatov, vsako leto prerazporediti za potrebe tolmačenja. V letu 2021 je bilo na ta način prerazporejenih 30,4 milijonov EUR.

(5) GSS v skladu s Sklepom 54/18 (člen 10(1)) 66 % neporabljenih zneskov iz sredstev za tolmačenje prerazporedi v sredstva za potne stroške delegatov, da se porabijo v istem proračunskem letu. V letu 2021 je bilo na ta način prerazporejenih 25 milijonov EUR.

(*2) Vključuje notranje prerazporeditve odobritev.

(*3) Vključuje notranje prerazporeditve odobritev.

(*4) Vključuje notranje prerazporeditve odobritev.

(*5) Vključuje notranje prerazporeditve odobritev.